Video: ‘Helikopter-hond’ spog met sy talentSkermgreep uit die video ŉ Video van dié ‘helikopter-hond’ is net wat jy nodig het om jou op te beur. Die video, wat baie gewild is op sosiale media en reeds meer as 7,3 miljoen keer op Twitter gekyk is, wys hoe ŉ hond opgewonde oor ŉ hek, van nagenoeg 1,2 m hoog, spring. Helen Laura Morrey, van Wallis, het oorspronklik die video van haar hond, genaamd Maldwyn, op Instagram gedeel. Dit het daarna na verskeie ander sosialemediaplatforms versprei. Die video is in Merthyr Mawr verfilm en wys hoe Maldwyn oor die hek spring – terwyl sy stert soos ŉ wafferse helikopterskroef in die rondte draai. Helen het aan Daily Mail gesê sy het saam met haar honde Maldwyn, Taro en Sky gaan spring toe hy skielik met sy talent spog. “Ek is geseënd, om in tye soos dié, plekke op my voorstoep te hê waar ek met die drie kan gaan stap,” het sy gesê toe sy die video op Instagram gedeel het. “Maldwyn was lekker laf en het in ŉ helikopter verander.” that tail though ????(helenlauramorrey IG) pic.twitter.com/jQKMEwZO74 — Humor And Animals (@humorandanimals) April 13, 2020 Klik hier as die video nie in jou webblaaier wil speel nie